Les escoles esportives de l'Eliana publiquen la seua oferta per al pròxim curs
12 de agost de 2016

Les escoles esportives municipals ofereixen per al pròxim any una àmplia varietat de modalitats d'esport, des de les més tradicionals, com el futbol o el tennis, fins a programes enfocats en la salut, com el ioga o el pilates.

El programa inclou esports destinats a totes les edats. Els xiquets i juniors poden triar entre esports d'equip com el futbol, el bàsquet o el voleibol; també diferents tipus d'arts marcials com l'aikido, el judo, el karate i el taekwondo; a més de la pilota valenciana, el patinatge, l'atletisme i el tennis. Per a les persones adultes s'amplia l'oferta amb els esports artístics i els esports de salut, on es proposen cinc plans que combinen el ioga, el pilates, el zumba i l'aeròbic. També hi ha programes especials destinats a les persones majors i a les dones embarassades.

L'inici de les classes serà el setembre vinent encara que els centres esportius de l'Eliana romanen oberts durant tot el mes d'agost. D'aquesta forma, aquelles persones interessades a practicar esport durant l'estiu podran fer-ho en les pistes del poliesportiu tots els dies des de les 18 fins a les 23 hores, excepte diumenges i dies festius que romandrà tancat. En les Taules la pista de patinatge, d'accés lliure, està oberta de forma ininterrompuda des de les 9 del matí fins a les 9 de la nit.